पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना और अन्य गंभीर मरीजों तक ऑक्सीजन की लगातार सप्लाई बनी रहे। इसके लिए जिला प्रशासन की ओर से केंद्रीय पूल बनाया गया है। बता दें कि सिविल सर्जन डॉ. सीएस कपूर की ओर से पिछले दिनों ही इस बारे में राय दी गई थी कि जिले में मौजूद सभी ऑक्सीजन सिलेंडरों को न सिर्फ भरवाकर रखा जाएगा, बल्कि इन्हें केंद्रीय पूल के तहत एक जगह भी रखी जाए, जिसे जरूरत के वक्त इन्हें सही जगह पहुंचाया जा सके। इसी को ध्यान में रखते हुए अब प्रशासन की ओर से इस को अमलीजामा पहनाया जा रहा है।
प्राइवेट अस्पताल ऑक्सीजन के अतिरिक्त सिलेंडर केंद्रीय पूल में जमा करवा रहे : डॉ. अग्रवाल
डिप्टी कमिश्नर डॉ. शीना अग्रवाल ने बताया कि जिले में ऑक्सीजन की कोई कमी नहीं आने दी जाएगी। ऑक्सीजन की उचित सप्लाई के लिए एक केंद्रीय पूल बनाया गया है, जहां ऑक्सीजन के सिलेंडर स्टॉक करके रखे जा रहे हैं। जहां कहीं भी ऑक्सीजन की जरूरत होगी तो तुरंत मुहैया करवाई जाएगी। इस काम में जिला प्रशासन को उद्योगों और आईएमए द्वारा पूर्ण सहयोग मिल रहा है। उन्होंने बताया कि इसके तहत जहां प्राईवेट अस्पतालों द्वारा ऑक्सीजन गैस के अतिरिक्त सिलेंडर केंद्रीय पूल में जमा करवाए जा रहे हैं, वहीं औद्योगिक इकाईयों द्वारा भी सिलेंडरों को साफ करवाने उपरांत उनमें ऑक्सीजन भरवा कर केंद्रीय पुल में सहयोग दिया जा रहा है। डॉ. अग्रवाल ने बताया कि जिले में ऑक्सीजन की उचित और निर्विघ्न सप्लाई यकीनी बनाने के लिए जिले में औद्योगिक मकसद के लिए ऑक्सीजन का प्रयोग पर पाबंदी लगाई गई है और तरल ऑक्सीजन केवल मेडिकल उद्देश्य के लिए ही इस्तेमाल की जाएगी। इसी तरह प्राइवेट अस्पतालों को भी अतिरिक्त सिलेंडर पूल में जमा करवाने की हिदायत की गई है।
घरेलू एकांतवास में 1.80 लाख से अधिक मरीज ठीक
नवांशहर| सेहत मंत्री पंजाब बलवीर सिंह सिद्धू ने जारी प्रेस बयान में बताया कि कोविड महामारी के इस चुनौती भरे हालात में तकरीबन सूब के 1.80 लाख से अधिक कोविड-19 पॉजिटिव मरीज घरेलू एकांतवास में कोरोना वायरस को हरा कर सेहतमंद हुए है। इस समय करीब 38,948 एक्टिव मरीज घरेलू एकांतवास में सेहत विभाग की निगरानी में महामारी के विरुद्ध डटे हुए हैं। हलके लक्षण और बिना लक्षणों वाले मरीजों को अस्पतालों में दाखिल होने की जरूरत नहीं है और ऐसे मरीज टेस्टिंग के समय सिर्फ घरेलू एकांतवास में रहने का विकल्प चुनें। सेहत मंत्री ने कहा कि घरेलू एकांतवास के तहत पॉजिटिव मरीजों की देखभाल के लिए हर ब्लॉक में रैपिड रिस्पांस टीमें गठित की गई हैं। यदि मरीजों की हालत बिगड़ती है और गंभीर लक्षण सामने आते हैं तो मरीजों को तुरंत सेहत केंद्रों में तबदील किया जाता है। सेहत मंत्री ने कहा कि 1,90,000 कोरोना फतेह किट, जिस में पल्स ऑक्सीमीटर, थर्मामीटर, स्टीमर और जरूरी दवा हैं, उसकी खरीद की गई है, जरूरतमंद मरीजों को फूड किटों के अलावा 10 हजार पोस्ट हेल्थ केयर किट भी बांटीं गईं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva zho_Hant eng_Latn